גופו אבל האם עמדה על שלה  דם תחת דם. היא הכריחה את המשטרה לקשרו בעמוד ובעצם ידה דקרה את הדקירה הראשונה, סכין חדה בעינו של רוצח בנה. אחר כך חתכה לו את הצוואר באכזריות שטנית נוקמת והרטיבה בדמו את ליבה ושדיה להשקיט בו את ליבה הסוער מנקמה. אותו דבר עשה זקן ערירי שגרם לו מזלו ולסוף שנים ארוכות נמצא רוצחו של בן אחיו. הזקן עקד את הרוצח בביתו ובסכין קהה ופגומה כמשור חתך באדישות את הצוואר עד שהשוטרים עצמם זרזו אותו לגמור את המלאכה. ביום שישי אחד בשעה שישבתי על כוס תה לפני המושל, בא איש רחב והודה: אדוני רב החסד, במגרפה זו הרגתי זה עתה את אחותי ואהובה בראותי אותם מתגוללים במיטה בלא חופה וקידושים ועוברים על הדת, ועל הנבלה הגדולה עשיתי מה שעשיתי. המושל בלא חקירה נוספת טפח לו על כתפו ואמר: יפה עשית, בני, וציווה לעבדיו לתת לו "משאת" כראוי לאיש השומר על כבוד משפחתו. גדולה הנקמה בין שבטים אלה, ולא לחינם אמר סעדי, אחד מגדולי המשוררים של פרס:     אם אלהים יופי וחוסן לתורכים נתן     מאכל ותלבושת לפרסים נתן,     כישוף, כוסף וגעגועים להודים נתן,     לאפגאנים את הכעס והנקמה נתן. כזה היה העם שביקש אמאן אללה